Аьллачунна делил санна ду, масала, ламоройн; "аза мари я" боху алар а. Шен оьрсийн маттара маьIна, данне а, "она замужем" а доцуш, "она избранная Повелителем" бохург а долуш. Кхузахь вай бохург гуттаре а чIогIа тIечIагIдо, КъорIанан тIехь Марьямах лаьцна дуьйцучо. Вай диначу гочдарца, ша; "Малайкаша элира; "ХIай, Марьям, Дала къасти хьо, цIан йи хьо, Iаламехь мел йолчу зударел лакха а яккхий хьо"" бохучу барамехь нислуш долу. Ткъа х1инца, и дешнаш дахкийнчура цкъачунна сацор вай, "Iйиса-пейхамар" (а.с.) а, "Мария" а бохучу цIерашна а, цаьрца доьзначу дешнашна а тIехь вай беш болу таллам. Амма, вай тохара ма-аллара, цараха лаьцна дуьззина долу дийцар, тIаккхахула зорбане даккха (Дала мукъалахь) вайна тIе а лоцуш. ТIаккха оцу дийцарехь цхьайолу кийсагаш вай кхузахь яхкаяран бахьнаш дара, вай тоххара ма аллара; а) вай тохара бийциначу гIазакхийн мозгIаршна, Iийса -пайхамар (а.с) нохчаша "цавер" бахьнаш дийцархьама. б) малхбузерачу миссионерашка, керистан дин нохчашна церан маттахь хьеха а цагIерташ, нохчийн маттахь и шайна Iамаде алархьама а.